stanford-oval/wikipedia huggingface dataset:
גביע אפריקה לאומות 2012
שלב המוקדמות

נבחרותיהן של גבון וגינאה המשוונית העפילו למשחקים באופן אוטומטי מתוקף היותן המארחות. לשלב מוקדמות הטורניר נרשמו 44 נבחרות אשר חולקו לארבעה דרגים, שהוגרלו ל-11 בתים של ארבע נבחרות בכל בית, אחת מגל דרג. בטרם תחילתם של המשחקים בוטלה ההשעייה של נבחרת טוגו שהצטרפה לבית K, ונבחרת מאוריטניה פרשה מהמשחקים, וכך נוצר מצב בו היו תשעה בתים של ארבע קבוצות, בית אחד של שלוש קבוצות ובית בו שיחקו חמש קבוצות. נבחרת מצרים, זוכת שלושת הטורנירים הקודמים ושיאנית הזכיות בגביע אפריקה לאומות, סיימה במקום האחרון בבית G ולא הצליחה להעפיל לטורניר.
המשחקים התקיימו בשיטת בית-חוץ, כשכל נבחרת משחקת שני משחקים נגד כל נבחרת בבית, משחק אחד ביתי, ומשחק אחד בחוץ. אל הטורניר העפילו הנבחרות שסיימו את שלב הבתים במקום הראשון בכל בית, שתי המובילות של הבית בן חמש הנבחרות, ושתי הנבחרות בעלות המאזן הטוב שסיימו במקום השני.
| נבחרת | סיבת העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) |
| --- | --- | --- | --- | --- |
|  גינאה המשוונית | מארחת הטורניר | 0 |  |  |
|  גבון | מארחת הטורניר | 4 | 2010 | רבע גמר (1996) |
|  מאלי | מנצחת בית 1 במוקדמות | 6 | 2010 | מקום שני (1972) |
|  גינאה | מנצחת בית 2 במוקדמות | 9 | 2008 | מקום שני (1976) |
|  זמביה | מנצחת בית 3 במוקדמות | 14 | 2010 | מקום שני (1982, 1994) |
|  לוב | סגנית בית 3 במוקדמות | 2 | 2006 | מקום שני (1982) |
|  מרוקו | מנצחת בית 4 במוקדמות | 13 | 2008 | אלופת אפריקה (1976) |
|  סנגל | מנצחת בית 5 במוקדמות | 11 | 2008 | מקום שני (2002) |
|  בורקינה פאסו | מנצחת בית 6 במוקדמות | 7 | 2010 | מקום רביעי (1998) |
|  ניז'ר | מנצחת בית 7 במוקדמות | 0 |  |  |
|  חוף השנהב | מנצחת בית 8 במוקדמות | 18 | 2010 | אלופת אפריקה (1992) |
|  גאנה | מנצחת בית 9 במוקדמות | 17 | 2010 | אלופת אפריקה (1963, 1965, 1978, 1982) |
|  סודאן | סגנית בית 9 במוקדמות | 7 | 2008 | אלופת אפריקה (1970) |
|  אנגולה | מנצחת בית 10 במוקדמות | 5 | 2010 | רבע גמר (2008, 2010) |
|  בוטסואנה | מנצחת בית 11 במוקדמות | 0 |  |  |
|  תוניסיה | סגנית בית 11 במוקדמות | 14 | 2010 | אלופת אפריקה (2004) |
שלב המוקדמות > הרחקות > טוגו

לאחר שנבחרת טוגו פרשה מגביע אפריקה לאומות 2010 בעקבות אירוע הירי על אוטובוס הנבחרת, הודיעה קונפדרציית הכדורגל של אפריקה כי בעקבות הפרישה טוגו לא תוכל לקחת חלק במשחקי המוקדמות של גביע אפריקה לאומות 2012 ו-2013. טוגו ערערה על העונש לבית הדין לענייני ספורט בלוזאן שדחה את הערעור. רק בעזרת תיווכו של נשיא פיפ"א, ספ בלאטר, הצליח ערעורה של טוגו להתקבל, ואושר לה להשתתף במשחקי המוקדמות של גביע אפריקה לאומות.
טוגו הצטרפה לבית המוקדמות K, אך לא הצליחה להעפיל ממנו לטורניר הגמר.
שלב המוקדמות > הרחקות > ניגריה

לאחר הדחתה של נבחרת ניגריה ממונדיאל 2010 העניש נשיא ניגריה, גודלאק ג'ונתן, את נבחרתו עקב יכולתה החלשה בהשעיה של שנתיים ממשחקים בינלאומיים. בעקבות התערבותה של הממשלה בניהול הנבחרת, השעתה פיפ"א את התאחדות הכדורגל של ניגריה מפעילות בינלאומית.
אצטדיונים

| גבון גבון> ליברוויל | גבון גבון> פרנסוויל |
| --- | --- |
אצטדיון דאנגונדז'ה: אצטדיון פרנסוויל
קיבולת: 40,000: קיבולת: 22,000

גבון   פרנסווילליברוויל: גינאה המשוונית   מלאבובאטה
גינאה המשוונית גינאה המשוונית
באטה: מלאבו
אצטדיון באטה: אצטדיון מלאבו החדש
קיבולת: 37,500: קיבולת: 15,250
מבנה טורניר הגמר

מבנה משחקי הגמר של גביע אפריקה לאומות 2012 זהה לזה של הטורניר הקודם. התחרות מחולקת לשני שלבים: שלב הבתים ושלב הנוק אאוט.
בשלב הבתים משובצות הנבחרות לארבעה בתים בני ארבע נבחרות, וכל נבחרת עורכת משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה תשחק כל נבחרת נגד שלוש הנבחרות האחרות בבית, ועל פי הדירוג ייקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית גמר, בעוד שהשלישית והרביעית יסיימו את חלקן בטורניר.
במקרה של שוויון במספר הנקודות בין כמה נבחרות, דירוגן ייקבע לפי הקריטריונים הבאים, לפי הסדר:
הפרש השערים בכל משחקי הבית
מספר שערי זכות בכל משחקי הבית
מספר הנקודות הרב ביותר שהושג במשחקים בין הקבוצות אשר בשוויון
הפרש השערים במשחקים בין הקבוצות אשר בשוויון
מספר שערי זכות במשחקים בין הקבוצות אשר בשוויון
הגרלה
לשלב הנוק אאוט מבנה שונה. בשלב שמינית הגמר משחקת הנבחרת אשר סיימה במקום ראשון בבית א' נגד זאת אשר סיימה במקום שני בבית ב', וההפך (שנייה בבית א' נגד ראשונה בבית ב'), ובאופן דומה עבור הבתים האחרים. הנבחרת המפסידה במשחק מודחת מהמשך הטורניר, והמנצחת מעפילה לרבע הגמר. במקרה ומתרחש תיקו ניתנת הארכה בת 30 דקות, ואם גם בסופה התוצאה עדיין תיקו המשחק מוכרע באמצעות דו-קרב פנדלים. מנצחת המשחק הראשון של שמינית הגמר מתמודדת מול מנצחת המשחק השני, וכן הלאה לשאר המשחקים. ארבע המנצחות בשלב זה מעפילות לשלב חצי הגמר באופן דומה. הנבחרות שהפסידו בחצי הגמר מתמודדות במשחק נוסף על המקום השלישי, והמנצחות מעפילות למשחק הגמר שבסיומו נקבעות האלופה וסגניתה.
הגרלת הבתים

ב-29 באוקטובר 2011 נערכה הגרלת הבתים של הטורניר. 16 הקבוצות שהעפילו חולקו לארבעה דרגי איכות בני ארבע נבחרות כל אחד. מארחות הטורניר, גבון וגינאה המשוונית, שובצו לדרג הראשון. שיבוצן של יתר הנבחרות נקבע על פי הישגיהן בשלושת הטורנירים הקודמים.
| ההישג | ניקוד |
| --- | --- |
זכייה בטורניר: 7
סגנות: 5
חצי-גמר: 3
רבע-גמר: 2
הדחה בסיבוב ראשון: 1
יתר על כן, ככל שהנקודות נצברו בתחרות מאוחרת יותר, כך היה משקלן גדול יותר.
נקודות שנצברו בגביע אפריקה לאומות 2010 הוכפלו בשלוש.
נקודות שנצברו בגביע אפריקה לאומות 2008 הוכפלו שתיים.
נקודות שנצברו בגביע אפריקה לאומות 2006 לא הוכפלו.
| דרג 1 | דרג 2 | דרג 3 | דרג 4 |
| --- | --- | --- | --- |
|   גינאה המשוונית (מארחת)   גבון (מארחת)   גאנה (22 נקודות)   חוף השנהב (17 נקודות)  |   אנגולה (11 נקודות)   תוניסיה (9 נקודות)   זמביה (9 נקודות)   גינאה (6 נקודות)  |   מאלי (5 נקודות)   סנגל (5 נקודות)   מרוקו (3 נקודות)   בורקינה פאסו (3 נקודות)  |   סודאן (2 נקודות)   לוב (1 נקודות)   בוטסואנה (0 נקודות)   ניז'ר (0 נקודות)  |
לאחר החלוקה לדרגי איכות נערכה הגרלת הבתים, בה הוגרלה לכל בית נבחרת אחת מכל דרג.
המשחקים > שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  זמביה | 7 | 3 | 2 | 1 | 0 | 5 | 3 | 2 |
|  גינאה המשוונית | 6 | 3 | 2 | 0 | 1 | 3 | 2 | 1 |
|  לוב | 4 | 3 | 1 | 1 | 1 | 4 | 4 | 0 |
|  סנגל | 0 | 3 | 0 | 0 | 3 | 3 | 6 | -3 |
| 0 | 1 | 2 |
| --- | --- | --- |
|  גינאה המשוונית | 1 – 0 | לוב   |
|  סנגל | 1 – 2 | זמביה   |
|  לוב | 2 – 2 | זמביה   |
|  גינאה המשוונית | 2 – 1 | סנגל   |
|  גינאה המשוונית | 0 – 1 | זמביה   |
|  לוב | 2 – 1 | סנגל   |
המשחקים > שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  חוף השנהב | 9 | 3 | 3 | 0 | 0 | 5 | 0 | 5 |
|  סודאן | 4 | 3 | 1 | 1 | 1 | 4 | 4 | 0 |
|  אנגולה | 4 | 3 | 1 | 1 | 1 | 4 | 5 | -1 |
|  בורקינה פאסו | 0 | 3 | 0 | 0 | 3 | 2 | 6 | -4 |
| 0 | 1 | 2 |
| --- | --- | --- |
|  חוף השנהב | 1 – 0 | סודאן   |
|  בורקינה פאסו | 1 – 2 | אנגולה   |
|  סודאן | 2 – 2 | אנגולה   |
|  חוף השנהב | 2 – 0 | בורקינה פאסו   |
|  סודאן | 2 – 1 | בורקינה פאסו   |
|  חוף השנהב | 2 – 0 | אנגולה   |
המשחקים > שלב הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גבון | 9 | 3 | 3 | 0 | 0 | 6 | 2 | 4 |
|  תוניסיה | 6 | 3 | 2 | 0 | 1 | 4 | 3 | 1 |
|  מרוקו | 3 | 3 | 1 | 0 | 2 | 4 | 5 | -1 |
|  ניז'ר | 0 | 3 | 0 | 0 | 3 | 1 | 5 | -4 |
| 0 | 1 | 2 |
| --- | --- | --- |
|  גבון | 2 – 0 | ניז'ר   |
|  מרוקו | 1 – 2 | תוניסיה   |
|  ניז'ר | 1 – 2 | תוניסיה   |
|  גבון | 3 – 2 | מרוקו   |
|  גבון | 1 – 0 | תוניסיה   |
|  ניז'ר | 0 – 1 | מרוקו   |
המשחקים > שלב הבתים > בית ד'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גאנה | 7 | 3 | 2 | 1 | 0 | 4 | 1 | 3 |
|  מאלי | 6 | 3 | 2 | 0 | 1 | 3 | 3 | 0 |
|  גינאה | 4 | 3 | 1 | 1 | 1 | 7 | 3 | 4 |
|  בוטסואנה | 0 | 3 | 0 | 0 | 3 | 2 | 9 | -7 |
| 0 | 1 | 2 |
| --- | --- | --- |
|  גאנה | 1 – 0 | בוטסואנה   |
|  מאלי | 1 – 0 | גינאה   |
|  בוטסואנה | 1 – 6 | גינאה   |
|  גאנה | 2 – 0 | מאלי   |
|  בוטסואנה | 1 – 2 | מאלי   |
|  גאנה | 1 – 1 | גינאה   |
המשחקים > שלב הנוק אאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 4 בפברואר - באטה | 4 בפברואר - באטה |   |   |  |  |   |   |  |  |
|  | 4 בפברואר - באטה | 4 בפברואר - באטה |   |   |  |  |   |   |  |  |
|  |   זמביה |  3 |   |   |  |  |   |   |  |  |
|  |   זמביה |  3 |   |   | 8 בפברואר - באטה | 8 בפברואר - באטה |   |   |  |  |
|  |   סודאן |  0 |   |   | 8 בפברואר - באטה | 8 בפברואר - באטה |   |   |  |  |
|  |   סודאן |  0 |   |   |   זמביה |  1 |   |   |  |  |
|  | 5 בפברואר - פרנסוויל | 5 בפברואר - פרנסוויל |   |   |   זמביה |  1 |   |   |  |  |
|  | 5 בפברואר - פרנסוויל | 5 בפברואר - פרנסוויל |   |   |   גאנה |  0 |   |   |  |  |
|  |   גאנהה |  2 |   |   |   גאנה |  0 |   |   |  |  |
|  |   גאנהה |  2 |   |   |  |  |   |   | 12 בפברואר - ליברוויל | 12 בפברואר - ליברוויל |
|  |   תוניסיה |  1 |   |   |  |  |   |   | 12 בפברואר - ליברוויל | 12 בפברואר - ליברוויל |
|  |   תוניסיה |  1 |   |   |  |  |   |   |   זמביה |  0 (8) |
|  | 5 בפברואר - ליברוויל | 5 בפברואר - ליברוויל |   |   |  |  |   |   |   זמביה |  0 (8) |
|  | 5 בפברואר - ליברוויל | 5 בפברואר - ליברוויל |   |   |  |  |   |   |   חוף השנהב |  0 (7) |
|  |   גבון |  1 (4) |   |   |  |  |   |   |   חוף השנהב |  0 (7) |
|  |   גבון |  1 (4) |   |   | 8 בפברואר - ליברוויל | 8 בפברואר - ליברוויל |   |   |  |  |
|  |   מאלי |  1 (5) |   |   | 8 בפברואר - ליברוויל | 8 בפברואר - ליברוויל |   |   | משחק על המקום השלישי | משחק על המקום השלישי |
|  |   מאלי |  1 (5) |   |   |   מאלי |  0 |   |   | משחק על המקום השלישי | משחק על המקום השלישי |
|  | 4 בפברואר - מלאבו | 4 בפברואר - מלאבו |   |   |   מאלי |  0 |   |   |  11 בפברואר - מלאבו |  11 בפברואר - מלאבו |
|  | 4 בפברואר - מלאבו | 4 בפברואר - מלאבו |   |   |   חוף השנהב |  1 |   |   |  11 בפברואר - מלאבו |  11 בפברואר - מלאבו |
|  |   חוף השנהב |  3 |   |   |   חוף השנהב |  1 |   |   |   גאנה |  0 |
|  |   חוף השנהב |  3 |   |   |  |  |   |   |   גאנה |  0 |
|  |   גינאה המשוונית |  0 |   |   |  |  |   |   |   מאלי |  2 |
|  |   גינאה המשוונית |  0 |   |   |  |  |   |   |   מאלי |  2 |
כובשי השערים

שלושה שערים:
חוף השנהב דידייה דרוגבה
אנגולה מאנוצ'ו
מרוקו חוסיין חארג'ה
זמביה כריסטופר קטונגו
זמביה עמנואל מאיוקה
מאלי צ'ייק דיאבטה
גבון פייר-אמאריק אובאמיינג
שני שערים:
9 שחקנים
שער אחד:
36 שחקנים
הערות שוליים

↑  Mauritania withdraws from Orange CAN 2012 qualifiers באתר קונפדרציית הכדורגל של אפריקה
↑  ynet, לא ייאמן: טוגו הושעתה מאליפויות אפריקה הבאות, באתר ynet, 30 בינואר 2010
↑  ynet, הנרצחתם וגם הושעתם? נדחה ערעור טוגו, באתר ynet, 18 בפברואר 2010
↑  ynet, בוטלה השעיית טוגו מאליפות אפריקה, באתר ynet, 7 במאי 2010
↑  Nigeria's president suspends soccer team באתר CBCSport
↑  אליסף דעואל, ‏פיפ"א השעתה את ניגריה מפעילות בינלאומית, באתר ONE‏, 4 באוקטובר 2010
מפת הנבחרות המשתתפות
ג'סמין תומפסון

| --- | --- |

 לידה:  8 בנובמבר 2000 (בת 23) לונדון, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2010 
 מקום לימודים:  בית הספר למשחק של סילביה יאנג 
 סוגה:  פופ רוק, דאנס-פופ, טין פופ, R&B עכשווי 
 שפה מועדפת:  אנגלית 
 כלי נגינה:  פסנתר, גיטרה 
 חברת תקליטים:  אטלנטיק רקורדס 
 אתר רשמי
 פרופיל ב-IMDb
 
ג'סמין יינג תומפסון (באנגלית: Jasmine Ying Thompson; נולדה ב-8 בנובמבר 2000) היא זמרת-יוצרת אנגלייה.
ראשית חייה

תומפסון נולדה ב-8 בנובמבר 2000 בלונדון, אנגליה, הממלכה המאוחדת, לאב אנגלי ואם סינית.
קריירה

ביולי 2013, היא הוציאה גרסת כיסוי לסינגל "La La La" של Naughty Boy בהשתתפות סם סמית'. באוגוסט באותה שנה, היא הוציאה גרסאות כיסוי לסינגל "Everything Has Changed" של טיילור סוויפט (כדואט עם ג'רלד קו), גרסת כיסוי לסינגל "Let Her Go" של פסנג'ר וגרסת כיסוי לסינגל "Titanium" של דייוויד גטה בהשתתפות סיה. ב-6 בספטמבר באותה שנה, היא הוציאה את אלבום הבכורה שלה, Bundle of Tantrums.‏ האלבום הגיע, בשיאו, למקום ה-160 במצעד האלבומים הבריטי, ולמקום השמיני במצעד ה-Heatseekers.
בספטמבר 2013, היא הוציאה גרסת כיסוי לסינגל "Ain't Nobody" של צ'אקה קאן. השיר הוצג במודעה של רשת הסופרמרקטים בבריטניה Sainsbury's (אנ'). השיר הגיע, בשיאו, למקום ה-32 במצעד הסינגלים הבריטי. ב-20 באוקטובר 2013 הוציאה את המיני-אלבום הראשון שלה, Under the Willow Tree.‏
ב-13 באפריל 2014, היא הוציאה גרסת כיסוי לסינגל "Rather Be" של קלין בנדיט בהשתפפות ג'ס גלין.
ב-20 באפריל 2014, היא הוציאה את אלבומה השני, Another Bundle of Tantrums. האלבום הגיע, בשיאו, למקום ה-126 במצעד האלבומים הבריטי ולמקום התשיעי במצעד ה-Heatseekers. בספטמבר 2014, היא הוציאה גרסת כיסוי לסינגל "Everybody Hurts", שהוצג מאוחר יותר בטריילר של סדרת הטלוויזיה, איסטאנדרס.
ב-24 באוקטובר 2014, היא התארחה בסינגל "Sun Goes Down" של רובין שולץ.
ב-9 בדצמבר 2014, היא הוציאה את המיני-אלבום השני שלה, Take Cover.‏
ב-2015, היא הוחתמה אצל אטלנטיק רקורדס.
ב-3 באפריל 2015, מפיק המוזיקה הגרמני פליקס ין הוציא גרסת רמיקס לגרסתה של תומפסון, בשם "Ain't Nobody (Loves Me Better)". השיר נהיה להיט, ועמד בעשרת הראשונים ב-32 מצעדים.
ב-12 ביוני 2015, היא הוציאה את הסינגל "Adore". ב-18 בספטמבר באותה שנה, היא הוציאה את המיני-אלבום Adore.
ב-2016, היא הוציאה גרסת כיסוי לסינגל "Mad World" של Tears for Fears. גרסת הכיסוי הושמעה בטריילר לסרט פסטורלה אמריקנית. באותה שנה, הוא הושמע גם בכתוביות הסיום של הסרט הצרפתי, Ares.‏
ב-19 במאי 2017, היא הוציאה את המיני-אללבום הרביעי שלה, Wonderland.‏
ב-2018, היא הוציאה גרסת כיסוי לסינגל "Lonely Together" של אביצ'י בשהתתפות ריטה אורה.
ב-9 בפברואר 2018, נודע כי היא הייתה אחת מהכותבים של הסינגל "Friends" של מרשמלו ואן-מארי.
ב-29 במרץ 2019, היא הוציאה את המיני-אלבום החמישי שלה, Color.
ב-2020, נודע כי היא הייתה אחת מהכותבים של הסינגל "Kinda Crazy" של סלינה גומז.
ב-16 ביולי 2020, היא הוציאה, בשיתוף פעולה עם זד את הסינגל "Funny".
דיסקוגרפיה > אלבומי אולפן

2013: Bundle of Tantrums
2014: Another Bundle of Tantrums
דיסקוגרפיה > מיני-אלבומים

2013: Under the Willow Tree
2014: Take Cover
2015: Adore
2017: Wonderland
2019: Colour
הערות שוליים

↑  "Jasmine Thompson - New Songs, Playlists & Latest News - BBC Music". BBC. ארכיון מ-2019-11-08. נבדק ב-2021-07-25.
↑  "Jasmine Thompson profile". ReverbNation.com. אורכב מ-המקור ב-8 במרץ 2016. נבדק ב-30 באוקטובר 2015. {{cite web}}:  (עזרה)
↑  "JASMINE THOMPSON/ La cantante ospite da Maria De Filippi (Amici 25 marzo 2017)". Ilsussidiario.net. ארכיון מ-2017-05-18. נבדק ב-2021-07-25.
↑  "13 Best Taylor Swift Covers, From Ryan Adams to Jimmy Eat World". Popcrush.com. ארכיון מ-2020-11-24. נבדק ב-2021-07-25.
↑  "20 Social Media Stars Who Have Cracked the Billboard Charts". Yahoo.com. ארכיון מ-2017-05-18. נבדק ב-2021-07-25.
1 2  "Jasmine Thompson : Serait-elle la nouvelle chanteuse à suivre ?". Public.fr. ארכיון מ-2021-01-25. נבדק ב-2021-07-25.
↑  "√ Jasmine Thompson, ospite sabato 25 marzo a "Amici": cosa ha fatto dopo "Adore"? ASCOLTA il remix di "Mad world" dei Tears for Fears". Rockol.com. ארכיון מ-2017-12-10. נבדק ב-2021-07-25.
1 2  "YouTube star Jasmine Thompson is going places". Star2.com. 28 ביוני 2016. ארכיון מ-2017-03-30. נבדק ב-2021-07-25. {{cite web}}:  (עזרה)
↑  "Musik-Star Jasmine Thompson (16) im BILD-Interview - »Das verbindet mich mit YouTube-Bibi". Bild.de. ארכיון מ-2018-08-22. נבדק ב-2021-07-25.
↑  "Jasmine Thompson - Under The Willow Tree - EP Preview (Behind the Scene)". The Daily Motion.
↑  "Rather Be - Clean Bandit (Cover By Jasmine Thompson) - YouTube". www.youtube.com. ארכיון מ-2021-07-25. נבדק ב-2020-12-22.
↑  "Jasmine Thompson: curiosità e notizie sulla cantante inglese". Soundsblog.it. ארכיון מ-2020-10-20. נבדק ב-2021-07-25.
↑  Principales, Los 40 (1 באוקטובר 2015). "Conoce a Jasmine Thompson". Los40.com. ארכיון מ-2017-05-27. נבדק ב-2021-07-25. {{cite web}}:  (עזרה)
↑  "Take Cover – EP". iTunes. ארכיון מ-2018-11-02. נבדק ב-14 בדצמבר 2014. {{cite web}}:  (עזרה)
↑  "Teen star Jasmine Thompson talks fame and her debut album ahead of Love Music Your Way fest - The National". Thenational.ae. ארכיון מ-2017-06-28. נבדק ב-2021-07-25.
↑  "Jasmine Thompson : découvrez son nouveau single "Mad World"". Rfm.fr. ארכיון מ-2018-08-21. נבדק ב-2021-07-25.
↑  "Arès - Netflix". Netflix.com. ארכיון מ-2021-01-18. נבדק ב-2021-07-25.
↑  "Q&A: YouTube Stardom, 'Wonderland,' and the Teenage Years with Jasmine Thompson / Ones To Watch". Ones To Watch. ארכיון מ-2020-09-23. נבדק ב-2020-12-15.
↑  Fuse — Watch Jasmine Thompson Speak in Emojis Describing ‘Wonderland' EP, Florence Welch Collab Dreams (באנגלית), ארכיון מ-2020-08-10, נבדק ב-2020-12-15
↑  "The Knock Journal —Jasmine Thompson Talks Her New EP "Colour"". theknockturnal.com. ארכיון מ-2021-07-25. נבדק ב-2020-12-15.
↑  "Jasmine Thompson Breaks Down 'Colour' EP: Exclusive". Billboard (באנגלית). ארכיון מ-2019-04-28. נבדק ב-2020-12-15.
↑  "Jasmine Thompson and Zedd Get the Last Laugh in "Funny"". American Songwriter (באנגלית אמריקאית). 2020-07-16. ארכיון מ-2020-12-01. נבדק ב-2020-12-15.
| --- | --- |
בקרת זהויות :  BnF: cb17156733p (data)  GND: 1069401412  ISNI: 0000 0004 6356 2094  MusicBrainz: 04e74624-554c-4689-a811-92e6145f40c0  NKC: xx0207997  VIAF: 5682148122903795200004   WorldCat (עם VIAF): 5682148122903795200004
גידול בעלי חיים

כלב מרמנו לצד כבשים. הן הכלבים והן הכבשים מגודלים בידי האדם והפכו למבויתים לגמרי.
פילים אסייתים מאולפים עם רוכביהם בתאילנד.
פרדים המשמשים ללוחמת הרים את חיל הנחתים של ארצות הברית.
קביות המגודלות כחיות מחמד.
דגי נוי מגודלים באקווריום.
עכבר מעבדה המגודל לשם מחקר.
מרוץ סוסים בקליפורניה.
הופעה של אריות ים קליפורניים בגן חיות בצרפת.
דוב קוטב בתצוגה בגן חיות בעולם המים סן דייגו, בקליפורניה.
גידול בעלי חיים היא פעילות אנושית של השגחה ודאגה לצורכיהם ורווחתם של בעלי חיים, בדרך כלל בתנאי שבי ולא בטבע. חלק מהגידולים משמשים למטרות תעשייתית, וכן למחקר, נוי ולוויה. בנוסף מגדלים בעלי חיים כדי לשמור עליהם, ולהשיבם לטבע.
ביות בעלי חיים

אחת מתופעות הלוואי של גידול בעלי-חיים הוא ביותם. מספר גדול של זני בעלי-חיים, בעיקר כאלה המשמשים בחקלאות, השתנה בתהליך של "ברירה מבוקרת" במשך עשרות אלפי שנים, והתוצאה היא זנים שלא יצליחו לשרוד בטבע ללא הגנת האדם המגדל אותם, כגון פרות, כבשים וזנים מסוימים של כלבים.
צ'ארלס דרווין התייחס לתהליך הברירה המבוקרת בספרו "מוצא המינים", שם הציג לראשונה את תורת האבולוציה. הפרק הראשון בספר עוסק בברירה מבוקרת, וממנה הוא מסיק לגבי הברירה שלא תחת הנחיית האדם, העיקרון שכינה "הברירה הטבעית".
מטרות גידול בעלי חיים > גידול בעלי חיים לחקלאות

בעלי-חיים רבים משמשים בחקלאות, כמקור למזון וחומרי גלם או (בעיקר בעבר) ככוח-עזר לחקלאי והם מגודלים בחוות חקלאיות או במכלאות ולעיתים אף בבתים פרטיים. חיות אלה מכונות חיות משק ורובם עברו ביות, אם כי יש יוצאים מהכלל (למשל זברות ופילים מאולפים). גידול חקלאי של בעלי-חיים הוא אחד העיסוקים העתיקים ביותר בתרבות האנושית.
בעלי-החיים המשמשים בחקלאות כוללים, בין השאר:
פרות וכן תאו המים, זבו והגאיאל מגודלים בעיקר לחלב (כבקר לחלב) ולבשר (כבקר לבשר) למאכל.
כבשים ועזים הנחשבים יחד לצאן, מגודלים לחלב, צמר ובשר.
חזירים, מגודלים בעיקר כמקור לבשר.
סוסים, פרדים וחמורים ולעיתים נדירות אף זברות מגודלים לעבודה במשק החקלאי, ולעיתים נדירות לבשר.
מספר כלבים משמשים לעזרה לרעייה.
גמלים, אלפקות, יאקים ואיילי צפון מגודלים במספר אזורים למשא, צמר, חלב ולמאכל.
תרנגולים, תרנגולי הודו, אווזים, ברווזים, יענים ועופות אחרים מגודלים לביצים, נוצות פוך ולבשר. אווזים מגודלים גם לשמירה.
בעבר גודלו יוני דואר לצורכי העברת מכתבים ממקום למקום.
דגים ממשפחות האמנוניים, הקרפיוניים והסלמוניים, מגודלים (בחקלאות ימית) למאכל.
פילים מאולפים לאורך דרום-מזרח אסיה למטרות משא ורכיבה.
מטרות גידול בעלי חיים > גידול בעלי חיים לשימוש צבאי

בעבר גודלו בעלי חיים למטרות צבאיות, תוך שימוש בכוחם כדי לבצע דברים שלאדם קשה לבצעם, לרוב לצורך משא של נשק או רכיבה ולרוב חיות אלה עוברים אילוף ממושך לשימוש זה. במקרים נדירים יותר בעלי החיים עצמם שימשו ללחימה. הבולטים שבין חיות אלה הם סוסים וכלבים, הפועלים עד היום למטרות משטרה וצבא. בעבר גם השתמשו בפילים, חזירים, יונים ואף בעטלפים ובחולדות.
בתוכנית היונקים הימיים של צי ארצות הברית משתמשים בבעלי חיים ימיים למטרות צבאיות, לרוב בשימוש של דולפינים ושל אריות ים.
מטרות גידול בעלי חיים > גידול בעלי חיים למחמד

מספר בעלי חיים מגודלים כחיות מחמד, שמטרתם להרשים את בעליהם ולעיתים גם לשמש כחיות קרובות המלוות דרך קבע את בעליהם והם מגודלים בבתים פרטיים לרוב. חיות אלה קטנות יחסית והם הקלות לגידול מבין כל החיות. ישנם חיות מחמד רווחות רבות שחלקם בויתו לחלוטין, כמו כלבים, וחתולים וכן כמה אוגרים, שרקן, ארנבון מצוי, קנרית, יונת הבית ועוד. חיות אחרות מגודלות מבלי להפוך למבויתות כמו דגי נוי שונים, תוכיים, זוחלים כמו איגואנה ונחשים וכמה פרוקי רגליים כמו טרנטולות וטוואי המשי. במספר מקרים מגודלים חיות מחמד שהם חיות בר מסוכנות למחמד, אם כי הדבר לרוב אינו חוקי, מאחר שחיות בר אלה אינם מותאמות לחיים בבתים ולעיתים קרובות נלקחו מהטבע לשם כך.
מטרות גידול בעלי חיים > גידול בעלי חיים למחקר

באוניברסיטאות ומכוני מחקר רבים מגודלים בעלי למטרת ניסויים לצורך מחקר מדעי, בעיקר בשביל רפואה כשפריצות-דרך מדעיות ורפואיות רבות לא התאפשרו בלעדיהם. מרבית בעלי-החיים המשמשים במחקר מדעי הם עכברים וחולדות, אך גם בעלי-חיים מפותחים כמו פרימטים למשל: קוף רזוס ושימפנזה. בשנים האחרונות התגברה המודעות הציבורית לשימוש בחיות לצורכי מחקר, ומספר תנועות מתנגדות למחקרים ומציגים אותם כאכזריים מדי לחיות.
מטרות גידול בעלי חיים > גידול בעלי חיים לבידור

בעלי חיים מגודלים גם למטרות בידור (שאיננו מחמד), לרוב לספורט אתגרי או בידורי (למשל למרוץ כלבים, סוסים, גמלים ויונים) וכן לשמש בקרקסים. במקרים רבים בעלי החיים עברו ברירה מלאכותית, עם גזעים מותאמים לאותם ביצועים.
ישנם סוגי בידור אלימים יותר כמו כמו ציד לספורט, בו מגדלים חיות כמו פסיוניים או דגים למען שחרורם כדי לצוד אותם ו"ספורט דמים", בו משסים כלבים, שוורים או תרנגולים זה בזה וכן קרבות גלדיאטורים בזירות נגד חיות בר ואף כשימוש בהם להוצאה להורג. במקרים רבים החיות גם כלל לא עברו גידול אחראי, אלא רק נשמרו בכלובים למען הבידור ובמקרים רבים נהרגו או נפצעו קשה לאחר מכן, נוסף על העובדה שפגעו באנשים ובחיות אחרות. כיום רבים ממשחקים אלה אינם חוקיים.
גידול בעלי חיים לבידור יכול להתקיים גם בגני חיות ואקווריומים ציבוריים וכן בדולפינריום. לעיתים ישנם הופעות של מספר חיות שאולפו לשם כך או סתם מתנהגים באופן משעשע למבקרים ולעיתים רק למען הצגתם בתצוגות.
מטרות גידול בעלי חיים > גידול בעלי חיים לשימור

חיות בר רבות מגודלות בידי האדם בגני חיות ועוד לצורך שימורם ואבטחתם ולעיתים גם הקמת גרעיני רבייה. הדבר נובע בעיקר עבור מינים בסכנת הכחדה (או בקרבה לסכנה), כאשר שימורם בשבי מאפשר אבטחה מוגברת עליהם והגברת מאמצי השימור שלהם. כאשר השימור מצליח מספיק להגדיל את האוכלוסייה ייתכן שהחיות יושבו לסביבתם הטבעית. עם זאת הדבר יכול לאתגר אצל חלק מהחיות, מאחר שחלקם לא מסתגלים לחיים בשבי ואף לא מתרבים בשבי כלל.
גם בעלי חיים פצועים או חולים אשר צריכים לקבל טיפול רפואי מגודלים בגני חיות או מכלאות, אך הם משוחררים לאחר שטיפולם נגמר.
שאלות מוסריות בגידול בעלי חיים

בשיח הפילוסופי קיימת בשנים האחרונות מודעות הולכת וגדלה למושג סוגנות – אפליה על סמך מין ביולוגי – המאפשר את תמיכת הציבור בניצול בעלי חיים, כפי שהעבדות התאפשרה על ידי גזענות. מונח זה נמצא בשימוש בעיקר על ידי תומכי זכויות בעלי חיים, הרואים בהחזקתם של בעלי החיים בעיה מוסרית, שכן זכותם לחיות ללא כליאה, עיוות גנטי, הפרדת משפחות, הרג ועוד. לתפיסה זו גם מישור מעשי הבא לידי ביטוי בהחרמת מוצרים מתעשיית הבשר, הביצים, החלב והניסויים בבעלי חיים לצורכי טיפוח.
ראו גם

גן חיות
זכויות בעלי חיים
חיות מחמד
בעלי חיים בשביה
בעלי חיים בשימוש צבאי
טיפול בעזרת בעלי חיים
איסור גידול כלב רע
גראבן

גראבן והורסט שרטוט באדיבות הסקר הגאולוגי של ארצות הברית
מצדה היא הורסט, מימין אפשר לראות את גראבן מצדה
גראבן (בגרמנית: Graben; מילולית תעלה) הוא מונח בגאולוגיה מבנית המתאר גוש סלע שקוע בין שני העתקים מקבילים.
היווצרות

גראבן הוא תוצאה של גוש סלע השוקע והמייצר עמק שמשני צדדיו יש מדרונות, ונוצר לעיתים קרובות לצד הורסט. הורסט וגראבן הם מבני שברים המעידים על כוחות מתיחה ועל התפשטות קרום כדור הארץ.
גראבן הוא תוצאה של העתקים נורמליים (אנכיים) מקבילים, שבהם הגוש התלוי יורד וגוש הבסיס עולה. מישורי השבירה משני צדי הגראבן נוטים כלפי מרכז הגראבן. הורסטים הם גושי סלעים מקבילים שנותרים בין גראבנים. מישורי השבירה של ההעתקים משני צדי הורסט נוטים ממרכז ההורסט והחוצה.
גראבן הוא תולדה של כוחות פנימיים טקטוניים הגורמים לשבירה ולסידוק, ולכן בנוף "צעיר" גראבן יהיה תמיד עמק, אבל כשהנוף "מתבגר" ומופעלים עליו כוחות חיצוניים של סחיפה עשוי תבליט הנוף להשתנות ואפילו להתהפך, כך שגראבן יהיה דווקא רכס. לעיתים תהליך כזה נובע מהיפוך תנועת הגושים כך למשל גראבן יהודה וגראבן פלשת שבתקופת הקרטיקון חל בהם היפוך והם הפכו להורסטים.
גראבן בודד או סדרה של גראבנים יוצרים את עמקי הבקע (rift valleys) הגדולים כדוגמת השבר הסורי אפריקני.